OpenLLM-France/wikimedia huggingface dataset:
# Hecastocleidoideae

Hecastocleidoideae és una subfamília de plantes asteràcies.
És una subfamília caracteritzada pels seus capítols uniflorals, les flors polisimètriques amb corol·les pentalobades, els braços estilars curts amb àpex arrodonits i el papus esquamós. Té una sola tribu (Hecastocleideae) i una sola espècie: Hecastocleis shockleyi distribuïda pel sud-oest dels Estats Units.

## Referències

* ↑ Stevens, P. F.. «Asteraceae» (en anglès). Angiosperm Phylogeny Website. Version 7, Mayo 2006, 2001 en adelante. [Consulta: 28 abril 2008].

## Enllaços externs

* http://tolweb.org/Wunderlichioideae/118974/2008.04.04
# Heinrich (cràter)

Heinrich és un petit cràter d'impacte situat a la Mare Imbrium, un mar lunar en el quadrant nord-oest de la cara visible de la Lluna. És una formació circular amb forma de bol, molt similar a molts altres cràters de mida comparable a la Lluna.
Heinrich es troba a sud-oest del prominent cràter Timocharis, i va ser designat prèviament com Timocharis A abans de rebre el seu nom actual segons la UAI. Per la resta, és una formació relativament aïllada, amb tan sols alguns diminuts cràters satèl·lit de Timocharis situats a prop.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Histrionicotoxina

La histrionicotoxina és un compost alcaloide d'elevada toxicitat i secretat per glàndules especialitzades de l'epidermis d'alguns animals, especialment de la classe Amphibia. És propi de la Oophaga histrionica i d'altres organismes afins; un batraci de la subclasse Salientia, ordre Anurs, família Dendrobàtids, que resideix en ambients tropicals. Existeix una família sencera de histrionicotoxines o compostos afins a la histrionicotoxina. La histrionocitoxina pròpiament aquesta rep, també, la denominació de HTX-283A.

## Síntesi

S'han descrit diversos mètodes per a la síntesi total de la histrionicotoxina:

## Referències

* 1 2 3 Daly, John W. «Chapter 1: Alkaloides from Amphibian Skins». A: Alkaloids: Chemical and Biological Perspectives (en anglès). 13. Bethesda, Estats Units: Elsavier Science Ldt., 1999, p. 1 - 161. DOI 10.1016/S0735-8210(99)80024-7.
* 1 2 3 Karatholuvhu, Maheswaran S. «A Concise Total Synthesis of DL-Histrionicotoxin» (en anglès), 12-09-2006. DOI: 10.1021/ja065015x.
* 1 2 3 Sato, Manabu. «Total Synthesis of (−)‐Histrionicotoxin through a Stereoselective Radical Translocation–Cyclization Reaction» (en anglès), 19-12-2016. DOI: 10.1002/anie.201609941.
# Her First Biscuits

Her First Biscuits és una pel·lícula muda dirigida per D. W. Griffith i protagonitzada i produïda per Florence Lawrence i John R. Cumpson. Escrita per Frank E. Woods, es va estrenar en mitja bobina, compartida amb una altra pel·lícula de Griffith, “The Faded Lilies”, el 17 de juny de 1909. Constitueix el debut cinematogràfic de Mary Pickford.

## Argument

En aquesta comèdia, la senyora Jones, per tal de complimentar el seu marit, decideix preparar per primer cop una safata de galetes. Tot i que segueix les instruccions del seu llibre de cuina aquestes són un desastre. Quan les dona a tastar al marit, aquest, en un moment que ella no mira en tira algunes per la finestra i marxa a l’oficina. La dona pensa que se les ha menjat i, reassegurant-se de que han de ser delicioses, les empaqueta i les porta a l’oficina. Quan arriba, el seu marit no hi és per a rebre-les ja que es troba víctima d’una indigestió i els clients i gent de l’oficina se les van menjant provocant el desastre previsible.

## Repartiment

* John R. Cumpson (Eddie Jones)
* Florence Lawrence (Emma Jones)
* Anita Hendrie (víctima de les galetes)
* Arthur V. Johnson (víctima de les galetes)
* Marion Leonard (víctima de les galetes)
* Jeanie MacPherson (secretària)
* Owen Moore (víctima de les galetes)
* Anthony O'Sullivan (treballador)
* Mary Pickford (víctima de les galetes)
* Charles Avery (víctima de les galetes)
* George O. Nicholls (policia)
* Violet Mersereau
* Linda Arvidson
* Flora Finch
* Guy Hedlund
* Mack Sennett
* Harry Solter
* Dorothy Bernard
* Clara T. Bracy
* Charles Craig
* Herbert Prior
* David Miles

## Referències

* ↑ Usai, Paolo Cherchi. The Griffith Project, Volume 2: Films Produced in January-June 1909 (en anglès). Bloomsbury Publishing, 2019-07-25, p. 110. ISBN 978-1-83902-006-3.
* ↑ Gallen, Ira H. D.W. Griffith: Master of Cinema (en anglès). FriesenPress, 2015-12-15. ISBN 978-1-4602-6099-9.
* ↑ «Biograph Films». The Moving Picture World 4, 24, 12-06-1909, pàg. 783.
* ↑ Schickel, Richard. D.W. Griffith: An American Life (en anglès). Hal Leonard Corporation, 1996, p. 131. ISBN 978-0-87910-080-3.
* ↑ «Her First Biscuits». The Moving Picture World 4, 24, 12-06-1909, pàg. 802.

## Enllaços externs

* Her First Biscuits al catàleg de l'American Film Institute
* Pel·lícula completa a Youtube
# Hiroshi Ochiai

Hiroshi Ochiai (Prefectura de Saitama, Japó, 28 de febrer de 1946) és un exfutbolista japonès.

## Selecció japonesa

Hiroshi Ochiai va disputar 63 partits amb la selecció japonesa.

## Enllaços externs

* National Football Teams
* Japan National Football Team Database
# Hiroshi Ninomiya

Hiroshi Ninomiya (Japó, 13 de febrer de 1937), és un exfutbolista i exentrenador japonès que va disputar 12 partits amb la selecció japonesa.

## Enllaços externs

* Japan National Football Team Database
# Holsnøy

Holsnøy és una illa del municipi de Meland, en el comtat de Hordaland, a Noruega. Té 88.8 km² (34.3 sq mi) i és l'illa més gran del municipi, i acapara el 98% de l'àrea del municipi de Meland. El punt més alt de l'illa és el Eldsfjellet de 324 metres (1,063 ft) d'altitud, una muntanya localitzada aproximadament 2 quilòmetres (1.2 mi) al nord del poble de Rossland. L'illa és muntanyosa i pantanosa, amb la majoria dels residents que viuen al llarg de la riba del sud. El poblat més gran de l'illa és el poble de Frekhaug en la riba del sud. L'illa se situa al nord-oest del continent, entre les illes de Radøy al nord i Askøy al sud.
L'illa és connectada a la xarxa de carreteres del continent per una sèrie de ponts. El pont Krossnessundet connecta la punta del sud de l'illa a l'illa petita de Flatøy, just a l'est. L'illa de Flatøy està connectada a Knarvik a l'est de la península Lindås pel pont de Hagelsund i Flatøy està també connectada a Bergen al sud de la península d'Åsane pel pont de Nordhordland Pont.

## La Mansió Frekhaug

La mansió Frekhaug (Frekhaug hovedgård/Frekhaug manor) és una casa localitzada al costat sud-est de Holsnøy. La casa principal és una casa de troncs de dues plantes amb plafons pintats de color blanc i de sostre alt. L'edifici té un portal d'estil rococó. L'edifici es va construir probablement en la dècada del 1780 i està envoltat per parets de granit. L'any 1780, la granja va ser comprada pel capità Cort Abrahamsen Holtermann (1730–1813). Des del 1914 la granja i la mansió han estat propietat del Nordhordland (Nordhordland indremisjon).

## Referències

* ↑ «Holsnøy» (en noruec). Store norske leksikon. [Consulta: 16 abril 2014].
* ↑ «Frekhaug». Store norske leksikon. [Consulta: 1r febrer 2016].
* ↑ «Kort om arbeidet». Nordhordland Indremisjon. Arxivat de l'original el 1 d’abril 2016. [Consulta: 1r febrer 2016].
# Henri Demay

Henri Demay (Puigbalador, 26 de juny del 1948 - ?, 20 d'agost del 2009) va ser un polític nord-català, batlle d'Illa i Conseller General pel partit socialista.

## Biografia

Estudià al Lycée Aragó de Perpinyà. Professionalment era funcionari, Controlador del Tresor Públic per oposició, carrera que interrompé per dedicar-se a la política. Membre del partit socialista, encapçalà l'ajuntament d'Illa des del 2001 fins al seu traspàs el 2009; i en el mateix període també fou Conseller General pel cantó de Vinçà. Va ser vicepresident de la Communauté de communes Roussillon Conflent.
Al Consell General presidí la comissió "Montagne et aménagement du territoire", i en aquesta posició inicià l'"Schéma départemental des Espaces Naturels des Pyrénées-Orientales". La seva posició i la dels seus companys del partit en defensa del territori el portà a combatre la línia d'Alta Tensió Bescanó-Baixàs.
Va ser nomenat cavaller de l'Orde Nacional del Mèrit. Vinçà batejà una sala d'actes amb el seu nom.

## Referències
### Notes

* ↑ Nota necrològica

### Enllaços externs

* Bloc propi (francès)
* Necrològica, a La Clau
# Hillsborough

«Hillsborough» té aquests significats:
* Hillsborough (Califòrnia)
* Hillsborough (Carolina del Nord)
* Hillsborough (Carriacou), població de l'illa de Carriacou, a l'arxipèlag de les Grenadines (Mar Carib)
* Hillsborough (Nou Hampshire)
* Estadi de Hillsborough
* Tragèdia de Hillsborough, allau humana ocorreguda el 1989 durant un partit de futbol a l'estadi de Hillsborough, a Sheffield
# Hillsboro Pines

Hillsboro Pines és una concentració de població designada pel cens dels Estats Units a l'estat de Florida. Segons el cens del 2000 tenia 406 habitants.

## Demografia

Segons el cens del 2000, Hillsboro Pines tenia 406 habitants, 145 habitatges, i 118 famílies. La densitat de població era de 712,5 habitants/km².
Dels 145 habitatges en un 38,6% hi vivien nens de menys de 18 anys, en un 69% hi vivien parelles casades, en un 6,2% dones solteres, i en un 18,6% no eren unitats familiars. En el 13,8% dels habitatges hi vivien persones soles el 2,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 2,99.
Per edats la població es repartia de la següent manera: un 24,1% tenia menys de 18 anys, un 5,7% entre 18 i 24, un 39,2% entre 25 i 44, un 24,4% de 45 a 60 i un 6,7% 65 anys o més.
L'edat mediana era de 37 anys. Per cada 100 dones de 18 o més anys hi havia 108,1 homes.
La renda mediana per habitatge era de 70.938 $ i la renda mediana per família de 70.313 $. Els homes tenien una renda mediana de 45.458 $ mentre que les dones 25.819 $. La renda per capita de la població era de 32.908 $. Cap de les famílies i l'1,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hillsboro Pines». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Hillsboro Pines». American Fact Finder. Oficina del Cens dels Estats Units, 12-01-2010.
# Hillsboro (Ohio)

Hillsboro és una població dels Estats Units a l'estat d'Ohio. Segons el cens del 2000 tenia 6.368 habitants.

## Demografia

Segons el cens del 2000, Hillsboro tenia 6.368 habitants, 2.686 habitatges, i 1.633 famílies. La densitat de població era de 473,7 habitants per km².
Dels 2.686 habitatges en un 28,6% hi vivien nens de menys de 18 anys, en un 43,8% hi vivien parelles casades, en un 13,6% dones solteres, i en un 39,2% no eren unitats familiars. En el 35,8% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,2% tenia menys de 18 anys, un 9,9% entre 18 i 24, un 23,9% entre 25 i 44, un 20,7% de 45 a 60 i un 21,3% 65 anys o més.
L'edat mediana era de 39 anys. Per cada 100 dones de 18 o més anys hi havia 75,9 homes.
La renda mediana per habitatge era de 25.998 $ i la renda mediana per família de 34.750 $. Els homes tenien una renda mediana de 30.984 $ mentre que les dones 22.665 $. La renda per capita de la població era de 15.400 $. Aproximadament el 13,5% de les famílies i el 18,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hillsboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Hillsboro». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Hyperolius sylvaticus

Hyperolius sylvaticus és una espècie de granota de la família dels hiperòlids que viu al Camerun, Costa d'Ivori, Ghana, Nigèria i, possiblement també, a Libèria.
Està amenaçada d'extinció per la pèrdua del seu hàbitat natural.

## Referències

* Schiøtz, A., Amiet, J.-L. & Rödel, M.-O. 2004. Hyperolius sylvaticus. Llista Vermella d'Espècies Amenaçades de la UICN 2006. Consulta: 15 d'abril del 2008.
# Hyperolius spinigularis

Hyperolius spinigularis és una espècie de granota de la família dels hiperòlids que viu a Malawi, Tanzània i, possiblement també, a Moçambic.

## Referències

* Schiøtz, A., Poynton, J.C. & Howell, K. 2004. Hyperolius spinigularis. Llista Vermella d'Espècies Amenaçades de la UICN 2006. Consulta: 15 d'abril del 2008.
# Hyperolius swynnertoni

Hyperolius swynnertoni és una espècie de granota de la família dels hiperòlids que viu a Moçambic i Zimbàbue.

## Referències

* Schiøtz, A., Poynton, J.C. & Channing, A. 2004. Hyperolius swynnertoni. Llista Vermella d'Espècies Amenaçades de la UICN 2006. Consulta: 15 d'abril del 2008.
# Ibn Abi Dabbus

Ibn Abi-Dabbús o Ibn ad-Dabbús fou un príncep almohade refugiat a la cort catalana. Els catalans el van aixecar com a pretendent al tron hàfsida de Tunis el 1287 en contra de l'emir Abu-Hafs Úmar I ibn Yahya. Va tenir el suport d'Abd-al-Màlik de Gabès, però la revolta no va triomfar i es va acabar el 1288.
# Ibn Abi Awn

Ibrahim ibn Muhàmmad ibn Àhmad Abi-Awn ibn Hilal Abi-n-Najm, més conegut simplement com a Ibn Abi-Awn, fou un escriptor nascut a l'Anbar. Fou secretari i va escriure diverses obres, almenys set, entre les quals les més conegudes són Kitab ad-dawàwin i Kitab ar-rassàïl.

## Referències

* Encyclopaedia of Islam, Brill Publishers, Leiden, s.v. "Ibn Abī ʿAwn".
# IV Premis de la Unión de Actores

La IV edició dels Premis de la Unión de Actores, corresponents a l'any 1994, concedits pel sindicat d'actors Unión de Actores y Actrices, va tenir lloc l'1 de març de 1995 al Teatro Albéniz de Madrid. El director de l'acte fou José Pascual Abellán. A la gala hi van acudir 1.500 actors i fou presentada per Anabel Alonso i Carlos Hipólito.

## Guardons
### Premi a Tota una vida

* Mari Carmen Prendes
* Maruchi Fresno

### Premi Especial

* Arnold Taraborrelli

### Cinema
#### Millor interpretació protagonista

| Actor/Actriu | Pel·lícula | Resultat |
| Carmelo Gómez | Días contados | Guanyador |
| Gabino Diego | Los peores años de nuestra vida | Candidat |
| Cristina Marcos | Todos los hombres sois iguales | Candidata |

#### Millor interpretació secundària

| Actor/Actriu | Pel·lícula | Resultat |
| Javier Bardem | Días contados | Guanyador |
| Elvira Mínguez | Días contados | Candidata |
| Candela Peña | Días contados | Candidata |

#### Millor interpretació revelació

| Actor/Actriu | Pel·lícula | Resultat |
| Ruth Gabriel | Días contados | Guanyadora |
| Elvira Mínguez | Días contados | Candidata |
| Candela Peña | Días contados | Candidata |

### Televisió
#### Millor interpretació protagonista

| Actor/Actriu | Sèrie de televisió | Resultat |
| Concha Cuetos | Farmacia de guardia | Candidata |
| Juan Echanove | Hermanos de leche | Candidat |
| Juanjo Puigcorbé | Villarriba y Villabajo | Guanyador |

#### Millor interpretació secundària

| Actor/Actriu | Sèrie de televisió | Resultat |
| Javier Cámara | ¡Ay, Señor, Señor! | Guanyador |
| Silvia Marsó | Canguros | Candidata |
| Luis Merlo | Canguros | Candidat |

### Teatre
#### Millor interpretació protagonista

| Actor/Actriu | Obra de teatre | Resultat |
| Luis Merlo | Calígula | Candidat |
| Blanca Portillo | Oleanna | Candidata |
| María Jesús Valdés | El cerco de Leningrado | Guanyadora |

#### Millor interpretació secundària

| Actor/Actriu | Obra de teatre | Resultat |
| Ana Labordeta | La noche de las tríbadas | Candidata |
| Pedro Mari Sánchez | Calígula | Guanyadora |
| Aitor Tejada | Don Gil de las calzas verdes | Candidat |

## Referències

* ↑ Premios Unión de Actores 1994 a la web de la Unión de Actores
* ↑ La Unión de Actores premia a Maruchi Fresno y Marí Carmen Prendes, El País, 3 de març de 1994

## Vegeu també

* Fotogramas de Plata 1994
* Medalles del Cercle d'Escriptors Cinematogràfics de 1994
* IX Premis Goya
* 39a edició dels Premis Sant Jordi de Cinematografia
* IV Premis Turia
# Indotyphlus maharashtraensis

Indotyphlus maharashtraensis és una espècie d'amfibis gimnofions de la família Caeciliidae. És endèmica dels Ghats Occidentals, en l'Índia.
# Injecció indirecta

En els motors de gasolina o dièsel d' injecció indirecta el combustible s'introdueix fora de la cambra de combustió. En els motors de gasolina, el carburant injectat al col·lector d'admissió, on s'inicia la barreja aire-combustible abans d'entrar al cilindre. En els dièsel d'injecció indirecta, el gasoil s'injecta en una precámara , ubicada a la culata i connectada amb la càmera principal de combustió dins del cilindre mitjançant un orifici de petita secció. Part del combustible es crema en la precámara, augmentant la pressió i enviant la resta del combustible no cremat a la cambra principal, on es troba amb l'aire necessari per completar la combustió.

## Vegeu també

* Injecció directa

## Referències

* ↑ «Injecció indirecta sense regulació de càrrega mitjançant vàlvula de papallona en un motor Otto». Arxivat de l'original el 2004-06-05. [Consulta: 8 novembre 2010].
# Hypsiboas multifasciatus

Hypsiboas multifasciatus és una espècie de granota que viu al Brasil, la Guaiana Francesa, Guyana, Surinam i Veneçuela.

## Referències

* Azevedo-Ramos, C., La Marca, E., Andrade, G. & Hoogmoed, M. 2004. Hypsiboas multifasciatus. Llista Vermella d'Espècies Amenaçades de la UICN 2006. Consulta: 9 de gener de 2008.
# Ibn Wahxiyya

Abu-Bakr Àhmad ibn Alí ibn Qays al-Kasdaní al-Qussayní an-Nabatí as-Sufí (àrab: أبو بكر أحمد بن علي بن قيس النبطي الصوفي, Abū Bakr Aḥmad ibn ʿAlī ibn Qays an-Nabaṭī aṣ-Ṣūfī), més conegut com a Ibn Wahxiyya (àrab: ابن وحشية, Ibn Waḥxiyya) (Iraq, segle ix - ?, c. 930), fou un alquimista, agrònom, egiptòleg i historiador nabateu nascut prop de Kufa a finals del segle ix i autor d'una extensa obra en llengua àrab.

## Obres

* Diverses obres de màgia, estàtues, agricultura, alquímia, física i medicina (algunes escrites i d'altres traduïdes).
* Agricultura Nabatea (Kitab al-falaha al-nabatiya) (vers 904)
* Kitab Shawq al-Mustaham, una obra en la que desxifra diversos jeroglífics basant-se en el copte

## Referències

* Okasha El Daly, Deciphering Egyptian Hieroglyphs in Muslim Heritage, Museum of Science and Industry in Manchester
* Dr. Okasha El Daly (2005), Egyptology: The Missing Millennium: Ancient Egypt in Medieval Arabic Writings, UCL Press, ISBN 1844720632 (cf. Arabic Study of Ancient Egypt, Foundation for Science Technology and Civilisation)
* McKie, Robin (2004-10-03). "Arab scholar 'cracked Rosetta code' 800 years before the West". The Observer (Guardian News and Media Limited 2007). «Enllaç».
# Instagram Live

Instagram Live és una funció de la xarxa social Instagram que permet als usuaris emetre vídeos en directe de la mateixa manera que altres aplicacions com Facebook Live o Periscope. Malgrat que quan es va crear no era possible, avui dia els usuaris tenen la possibilitat de guardar els vídeos al finalitzar la transmissió i compartir-los en la funció “stories” durant 24 hores.

## Característiques

* Un cop s'està transmetent en directe, en la part inferior de la pantalla es mostren les persones connectades i els seus comentaris.
* El novembre de 2017, Instagram va afegir l'opció de crear directes compartits. Els usuaris, per tant, poden sol·licitar a la gent que estigui transmetent en directe unir-se a la transmissió. Si aquests accepten, l'aplicació es prepararà i la pantalla es dividirà en dos.
* A través de la configuració, l'usuari pot decidir si vol rebre notificacions cada cop que algun dels seus seguidors comença a transmetre en directe.

## Referències

* ↑ «Instagram sigue destruyendo Snapchat y lanza nuevas funciones». TN, 20-06-2017.
* ↑ «Los usuarios de Instagram ya pueden solicitar unirse a vídeos en directo de sus contactos». Europa press, 22-11-2017.
# International Council for Open and Distance Education

International Council for Open and Distance Education (més conegut per les seves sigles ICDE) és una organització global liderada per membres en l'àmbit de l'educació en línia, oberta, flexible i millorada amb tecnologia. Està format per més de 200 institucions i organitzacions d'educació superior, establertes en uns 84 països.
Fundat el 1938, des de 1988 té la seva secretaria permanent a Oslo, Noruega, on està registrat com organització sense ànim de lucre. És finançat en part per una subvenció del govern de Noruega. Des de 1960, l'ICDE té un acord d'associació amb la UNESCO.

## Referències

* ↑ Klotz, David. «Who we are» (en anglès americà). www.icde.org. Arxivat de l'original el 2018-07-31. [Consulta: 31 juliol 2018].
* ↑ «ICDE members» (en anglès americà). www.icde.org. Arxivat de l'original el 25 March 2019. [Consulta: 31 juliol 2018].
# Illes Shengsi

Les illes Shengsi (xinès tradicional: 嵊泗列島, xinès simplificat: 嵊泗列岛, pinyin: Shèngsìlièdǎo), de vegades traduït com arxipèlag Shengsi, són geogràficament un grup d'illes que formen part de l'arxipèlag Zhoushan, situades a la badia de Hangzhou, enfront de la desembocadura del riu Iang-Tsé. Comprenen 394 illes, cadascuna amb una superfície major de 500 m², però de les quals només 18 estan habitades. L'illa més gran és Sijiao (泗礁山Sìjiāoshān) amb una superfície de 21,2 km².
L'àrea pertany al comtat de Shengsi (嵊泗县 Shèngsìxiàn) a la ciutat-prefectura de Zhoushan (舟山地区 Zhoushan dìqū). Les illes tenen un clima subtropical, amb temperatura mitjana anual de 15,8 ° C. La zona també és notable com a destinació turística i zona de pesca que atrau més de 100.000 pescadors cada hivern.

## Referències

* ↑ «Copia arxivada». Arxivat de l'original el 25 d'octubre de 2004. [Consulta: 5 juny 2011].

## Vegeu també

* Geografia de la Xina
* Geografia d'Àsia
* Houtouwan: poble abandonat de l'illa Shengshan, que ara és una atracció turística